Diari Oficial de la Generalitat Valenciana


Sumari del DOGV 2638, del 01-12-1995 (1995/836887)

ORDRE de 7 de novembre de 1995, de la conselleria de Cultura, Educació i Ciència, per la qual es modifica l'ordre de 4 de gener de 1994, per la qual es regulen les escoles de música, dansa i de música i dansa, pel que fa al termini de presentació de sol·licituds.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/11/07/(1)/dof/vci/html**

### Dades del document

Número de DOGV
:   2638

Data del DOGV
:   01-12-1995

Secció del DOGV
:   DISPOSICIONS GENERALS

Número del document
:   1995/836887


Data del document
:   07-11-1995

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 7 de novembre de 1995, de la conselleria de Cultura, Educació i Ciència, per la qual es modifica l'ordre de 4 de gener de 1994, per la qual es regulen les escoles de música, dansa i de música i dansa, pel que fa al termini de presentació de sol·licituds.
  
L'Ordre de 4 de gener de 1994, de la Conselleria d'Educació i Ciència, per la qual es regulen les escoles de música, dansa i de música i dansa, estableix en l'article 10, apartat 2, que el termini per a presentar la sol·licitud d'inscripció d'una escola en el Registre de Centres Docents de la Comunitat Valenciana finalitzarà abans del mes de gener que precedesca el curs en què l'escola iniciarà la seua activitat.
  
No obstant això, després de quasi dos anys d'experiència en l'aplicació de la norma i a la vista de les nombroses escoles que van organitzant-se, necessitades del suport de l'Administració Educativa, s'ha estimat convenient reduir el termini entre el moment en què se sol·licita la inscripció en el Registre de Centres Docents i el moment en què aquesta esdevinga efectiva.
  
I això, amb l'objectiu d'agilitar la relació entre les noves escoles i l'Administració, produint sinèrgies que en últim terme han d'afavorir un funcionament més harmoniós del conjunt dels ensenyaments artístics a la Comunitat Valenciana.
  
En virtut de tot el que s'ha exposat, atés el Decret 247/1993, i fent ús de les competències que m'atribueix l'article 35 de la Llei de Govern Valencià,
  
  
ORDENE:
  
  
Primer
  
Modificar l'apartat deu, punt 2, de l'Ordre de 4 de gener de 1994, de la Conselleria d'Educació i Ciència, per la qual es regulen les escoles de música, dansa i de música i dansa (DOGV de 31 de gener), el qual quedarà definitivament redactat de la següent forma:
  
  
«La sol·licitud d'inscripció d'una escola haurà de formular-se abans del mes de gener del mateix curs en què l'escola iniciarà la seua activitat.»
  
  
DISPOSICIó FINAL
  
  
La present ordre vigirà l'endemà de la publicació en el Diari Oficial de la Generalitat Valenciana.
  
  
València, 7 de novembre de 1995
  
  
El conseller de Cultura, Educació i Ciència,
  
FERNANDO VILLALONGA CAMPOS


Còpia Permalink ELI